पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को शहर का अधिकतम तापमान 39.2 डिग्री रिकॉर्ड किया गया यानी पिछले 24 घंटे में अधिकतम तापमान में 3 डिग्री की वृद्धि हुई। अन्य दिनों की तुलना में गर्मी ज्यादा महसूस हुई लेकिन दोपहर बाद आसमान में बादल छाए और शाम को धूल भरी आंधी चली। कहीं-कहीं हल्की बूंदाबांदी भी हुई।
गुरुवार का मौसम थोड़ा गर्मी भरा रहा। यही कारण है कि सुबह से ही गर्मी महसूस होने लगी थी और तेज धूप की वजह से लोगों को परेशानी हो रही थी। जैसे-जैसे समय गुजरता गया तापमान में वृद्धि होती गई और आसमान में बादल होने के बावजूद अधिकतम तापमान 39.2 डिग्री तक पहुंचा। हालांकि उसके बाद फिर तापमान में कमी आने लगी शाम करीब 5:30 बजे शहर के आउटर में धूल भरी आंधी चली। शहर में भी इसका असर रहा लेकिन खुली जगह में इसका प्रभाव ज्यादा दिखाई दिया। मौसम विज्ञानी एचपी चंद्रा ने बताया कि एक चक्रीय चक्रवाती घेरा उत्तर अंदरूनी कर्नाटक के ऊपर 0.9 किलोमीटर ऊंचाई पर स्थित है। एक द्रोणिका उत्तर अंदरूनी कर्नाटक से दक्षिण केरल तक 0.9 किलोमीटर ऊंचाई तक स्थित है। एक चक्रवाती घेरा उत्तर मध्य- मध्यप्रदेश के ऊपर 1.5 किलोमीटर ऊंचाई तक स्थित है।
एक पूर्व-पश्चिम द्रोणिका उत्तर मध्य- मध्यप्रदेश से त्रिपुरा तक झारखंड और पश्चिम बंगाल होते हुए 0.9 किलोमीटर ऊंचाई तक स्थित है। हवा की अनियमित गति उत्तर मध्यप्रदेश से मराठवाड़ा तक 0.9 किलोमीटर ऊंचाई तक स्थित है। इनके असर से 7 मई को प्रदेश के एक-दो स्थानों पर हल्की वर्षा होने अथवा गरज चमक के साथ छींटे पड़ने की संभावना है। प्रदेश में एक-दो स्थानों पर आकाशीय बिजली गिरने तथा अंधड़ चलने की भी संभावना है। अधिकतम तापमान में विशेष परिवर्तन होने की संभावना नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn